**DIREKTORIAUS FUNKCIJOS**

 1. Direktorius, siekdamas įgyvendinti Įstaigai keliamus tikslus, vykdo šias funkcijas:

 1.1. planuoja, organizuoja ir kontroliuoja Įstaigos veiklą, užtikrindamas Įstaigai pavestų funkcijų vykdymą, nustatytų tikslų ir uždavinių įgyvendinimą;

 1.2. gavęs Įstaigos tarybos ir Savivaldybės vykdomosios institucijos arba jos įgalioto asmens pritarimą, tvirtina Įstaigos strateginį veiklos planą;

 1.3. gavęs Įstaigos tarybos pritarimą, tvirtina Įstaigos metinį veiklos planą;

 1.4. tvirtina švietimo programas;

 1.5. nustato Įstaigos struktūrinių padalinių tikslus, uždavinius, Direktoriaus pavaduotojų veiklos sritis;

 1.6. suderinęs su Savivaldybės vykdomąja institucija ar jos įgalioju asmeniu, tvirtina Įstaigos struktūrą, darbuotojų pareigybių sąrašą, neviršydamas nustatyto didžiausio leistino pareigybių skaičiaus;

 1.7. tvirtina Įstaigos darbuotojų pareigybių aprašymus;

 1.8. suderinęs su Įstaigos taryba, tvirtina darbo tvarkos taisykles;

 1.9. telkia savininko teises ir pareigas įgyvendinančiai institucijai veiklos ataskaitas;

 1.10. Įstaigos vardu sudaro sutartis, reikalingas Įstaigos funkcijoms atlikti;

 1.11. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Įstaigos darbuotojus;

 1.12. leidžia darbuotojus atostogų, skiria drausmines nuobaudas, skatina, išleidžia į komandiruotes ir kvalifikacijos tobulinimo kursus, laikinai nušalina darbuotojus nuo darbo, jeigu jie darbo metu yra neblaivūs, apsvaigę nuo sąmoningai panaudotų narkotinių ar toksinių medžiagų;

 1.13. organizuoja darbuotojų instruktavimą darbo ir priešgaisrinės saugos klausimais, koordinuoja atitinkamų instrukcijų rengimą bei jas tvirtina;

 1.14. supažindina Įstaigos bendruomenę su valstybine švietimo politika ir telkia bendruomenę jai įgyvendinti, trumpalaikėmis ir ilgalaikėmis Įstaigos veiklos programoms rengti ir vykdyti;

 1.15. vykdo Lietuvos Respublikos įstatymus, Vyriausybės nutarimus, švietimo ir mokslo ministro įsakymus, Savivaldybės tarybos sprendimus, Savivaldybės administracijos direktoriaus,

Švietimo, kultūros ir sporto departamento direktoriaus, to paties departamento Bendrojo ugdymo skyriaus vedėjo įsakymus, kitų teisės aktų reikalavimus;

 1.16. stebi vaikų ugdymą, pedagogų darbą ir jį vertina, analizuoja visą ugdymo procesą ir teikia išvadas bei pasiūlymus Švietimo, kultūros ir sporto departamento direktoriui ir to paties departamento Bendrojo ugdymo skyriaus vedėjui jam tobulinti, sudaryti sąlygas ir skatina pedagogus kelti savo kvalifikaciją ir atestuotis;

 1.17. organizuoja Įstaigos veiklos įsivertinimą (vidaus auditą), sudaro sąlygas išoriniam veiklos vertinimui (auditui) atlikti;

 1.18. inicijuoja Įstaigoje savivaldos institucijų sukūrimą ir skatina jų veiklą;

 1.19. leidžia įsakymus ir kontroliuoja jų vykdymą;

 1.20. bendradarbiauja su kitomis įstaigomis ir organizacijomis vaikų ugdymo klausimais,

atstovauja Įstaigai kitose valstybės ir savivaldybių institucijose ir įstaigose;

 1.21. užtikrina vaikams sveiką, saugią, užkertančią kelią bet kokioms smurto, prievartos apraiškoms aplinką, sudaro vaikams ir darbuotojams saugias ir sveikatai nekenksmingas ugdymosi ir darbo sąlygas;

 1.22. vykdo kitas Lietuvos Respublikos teisės aktuose ir Įstaigos nuostatuose numatytas funkcijas, siekdamas įgyvendinti Įstaigai keliamus tikslus.